 Daahir waxa uu jiiftay geed hoostiis isagoo aad moodo ilmo aan sitimaan wax cunin, diifta ka muuqatana aad yaabeyso markii uu in cabaara jiifay ayaa waxaa uu aaday ceelkii, gabadhii Ilhaan hayd iyadu meeshii uu Daahir kaga tagay ayay taagan tahay iyada oo niyada gashatay in maanta ay ugu danbeyso gacaliyeheeda oo aanay dib danbe u heli doonin, markii uu gabalkii dhacay ayay seexatay, goortuu habeenku laba ukala barmay ayaa waxaa riyo ugu yimid Daahir oo leh Waan ogaaday inay waalidkeen noo shireen, balse jacaylkeygu waa sidiisii ee adiga kaada yuusan liicin, Ilhaan oo riyadu run la noqotay ayaa tiri, Alla hadii uu mar qura ii soo noqon lahaa aduunyada ayaan calaf ka joogi lahaa Ilhaan markii uu waagii baryay waxba gacanta kuma hayso subaxaas Ilhaan soortii waa ay diiday, oo waxaa ladarsay kurbo jacayl iyo dhibkeeda oo isu kaashaday, dhanka kale oday Garuun iyo gabadhiisii Hani ayaa yimid beertii ay daganaayeen reer Guure, Hani iyadu waxa ay si qudbo sira ah ugu xiran tahay Cabdulle balse lala maoga, habeenkii ayaa waxa laisugu yimid goobtii caweyska oo ay ku sugnayd Ilhaan, waxa ay Ilhaan ka fariisatay cayaarta meel gees ah, Waxaa u yimid Hani oo isleh bal gabadhaan weydii walaalkaa Daahir waxaa laga yaabaa in ay taqaanee, waxana ay tiri Abaayo maxaad kaligaa halkaan u fadhisaa? 